b'\n_START_ARTICLE_\nPe\xc8\x99tera Liliecilor (Ruc\xc4\x83r-Bran)\n_START_SECTION_\nIstoric\n_START_PARAGRAPH_\nExisten\xc8\x9ba acestei pe\xc8\x99teri, cunoscut\xc4\x83 \xc8\x99i sub numele de Pe\xc8\x99tera Mare sau Pe\xc8\x99tera Badichii, este semnalat\xc4\x83 \xc3\xaen documente cu multe secole \xc3\xaen urm\xc4\x83, primele s\xc4\x83p\xc4\x83turi arheologice dat\xc3\xa2nd din anii 1957-1958. Grota este populat\xc4\x83 de colonii de lilieci, care au fost de-a lungul timpului cercetate din punct de vedere biospeologic de c\xc4\x83tre cercet\xc4\x83torii Institutului de Speologie Bucure\xc8\x99ti.\n_START_SECTION_\nDescriere\n_START_PARAGRAPH_\nPe\xc8\x99tera Liliecilor cu o suprafa\xc8\x9b\xc4\x83 de 4,80 ha, are statut de monument natural na\xc8\x9bional \xc8\x99i se \xc3\xaenscrie \xc3\xaen zona special\xc4\x83 de protec\xc8\x9bie a Parcului "Piatra Craiului"._NEWLINE_\xc3\x8en galerii exist\xc4\x83 specii rare de lilieci, care ar trebui s\xc4\x83 fie studiate doar de speciali\xc8\x99ti, care s\xc4\x83 \xc8\x99tie cum trebuie tratat un astfel de obiectiv. Ar trebui s\xc4\x83 fie \xc3\xaenchis\xc4\x83 publicului larg aceast\xc4\x83 pe\xc8\x99ter\xc4\x83. Pe\xc8\x99tera Liliecilor se afl\xc4\x83 pe platforma Branului, la o altitudine de 950 m. Incinta are o lungime de 162 m, fiind modelat\xc4\x83 \xc3\xaen calcare jurasice. Pe\xc8\x99tera este o grot\xc4\x83 cald\xc4\x83, cu umiditate moderat\xc4\x83 \xc8\x99i este presarat\xc4\x83 cu multe formatiuni calcaroase, cu \xe2\x80\x9elacrimi ale p\xc4\x83m\xc3\xa2ntului\xe2\x80\x9d \xc8\x99i s\xc4\x83li ce au tavane cu colorit diferit. Prin Pe\xc8\x99tera Liliecilor curge un p\xc3\xa2r\xc3\xa2ia\xc8\x99 plin de m\xc3\xa2l. De\xc8\x99i nu este necesar un echipament special, o lantern\xc4\x83 fiind suficient\xc4\x83, este bine s\xc4\x83 ave\xc8\x9bi un echipament de protec\xc8\x9bie, pentru a evita murd\xc4\x83rirea cu argil\xc4\x83 \xc8\x99i urme de guano, excremente ale liliecilor, justificate de existen\xc8\x9ba \xc3\xaen Pe\xc8\x99tera Liliecilor din satul Pe\xc8\x99tera a numero\xc8\x99i lilieci solitari sau grupa\xc8\x9bi \xc3\xaen colonii._NEWLINE_Speciali\xc8\x99tii de la administra\xc8\x9bia Parcului Na\xc8\x9bional "Piatra Craiului" sunt de p\xc4\x83rere c\xc4\x83 pe\xc8\x99tera nici m\xc4\x83car nu ar trebui s\xc4\x83 fie vizitat\xc4\x83, deoarece se pune \xc3\xaen pericol habitatul mamiferelor de la care \xc3\xaei provine numele, respectiv liliecii. "Aici suntem \xc3\xaen dezacord cu cei de la Prim\xc4\x83ria Moieciu, care vor s\xc4\x83 transforme pe\xc8\x99tera \xc3\xaen obiectiv turistic.'